Diari Oficial de la Generalitat Valenciana


Sumari del DOGV 4380, del 18-11-2002 (2002/11511)

Informació pública de la Resolució de data 14 d'octubre de 2002, del director general de Comerç i Consum, mitjançant la qual s'aprova la implantació d'una tarifa transitòria per al finançament d'inversió en el subministrament de Rafelcofer.
------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4380

Data del DOGV
:   18-11-2002

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2002/11117


Organisme emissor
:   Empresa General Valenciana del Agua, SA (Egevasa)

Tipus de document
:   Anunci

Informació pública de la Resolució de data 14 d'octubre de 2002, del director general de Comerç i Consum, mitjançant la qual s'aprova la implantació d'una tarifa transitòria per al finançament d'inversió en el subministrament de Rafelcofer. [2002/A11883]
  
Expedient: 32622/062002.
  
Vistos els expedients tramitats a sol·licitud d'Empresa General Valenciana del Agua, SA (Egevasa), per a la modificació de la tarifa del subministrament domiciliari d'aigua a Rafelcofer.
  
Vist que no figura incorporat a l'esmentat expedient l'informe del Ple de l'Ajuntament i sí l'informe favorable del Gabinet Tècnic de Preus, i que s'ha pronunciat en el mateix sentit la Comissió de Preus de la Generalitat Valenciana en la sessió de 7 d'octubre de 2002.
  
Vist que del que s'ha exposat i de la resta de dades aportades a les actuacions es desprén que pertoca aprovar la tarifa sol·licitada de conformitat amb les normes dictades amb tal fi, i vist que és competència del director general de Comerç i Consum l'adopció de la present resolució, en virtut de les atribucions que li hi han sigut conferides expressament per delegació del conseller d'Indústria, Comerç i Turisme per la Resolució de 4 d'abril de 1991.
  
Vistos: el Decret 2.226/1977, de 27 de agost; l'Orde del Ministeri de l'Interior de 30 de setembre de 1977; el Reial Decret 2.695, de 28 d'octubre de 1977, en relació amb el que disposa el Reial Decret 2.310/1982, de 24 de juliol, i decrets a tal fi de 5 d'octubre de 1982, publicats en el Diari Oficial de la Generalitat Valenciana de 19 d'octubre de 1982; Decret 82/1984, de 30 de juliol; Llei 30/1985, de 2 d'agost; Reial Decret 2.028/1985, de 30 d'octubre; Resolució del conseller d'Indústria, Comerç i Turisme de 4 d'abril de 1991 i la resta de preceptes d'aplicació general.
  
Resolc:
  
Autoritzar la tarifa que s'indica, per al servici de subministrament domiciliari d'aigua esmentat.
  
Tarifa que s'aprova:
  
Fons d'inversió
  
Euros/abonat/trimestre 5,14
  
Sobre les presents tarifes s'aplicarà l'impost sobre el valor afegit (IVA) d'acord amb el que disposa la Llei 37/1992, de 28 de desembre.
  
La present resolució és definitiva en via administrativa, i contra ella podrà interposar-se, en el termini de dos mesos comptadors des del sendemà de la seua notificació, un recurs contenciós administratiu davant del jutjat contenciós administratiu competent d'acord amb els criteris establits en l'article 14 de la Llei 29/1998, de 13 de juliol, Reguladora de la Jurisdicció Contenciosa Administrativa.
  
València, 21 d'octubre de 2002.- El director general d'Egevasa: Julio Jiménez Sánchez.
  
Avís per als subscriptors del DOGV
  
Atés que l'exercici d'enguany està a punt d'acabar, recordem als subscriptors del Diari Oficial de la Generalitat Valenciana que el Decret 6/1997, de 28 de gener, del Govern Valencià (DOGV núm. 2.925, de 07.02.1997), establix: «La subscripció anual es renova automàticament en acabar l'any natural de què es tracte, tret que el subscriptor o la subscriptora comuniquen expressament la intenció de cancel·lar-la amb un mes d'antelació».
  
Per això, us comuniquem que les subscripcions del DOGV es renovaran el proper 1 de gener de 2003, i qui no desitge continuar ho haurà de comunicar per escrit a este fax: 963 86 60 91, abans del proper dia 10 de desembre.
  
Així mateix, us informem que a començaments d'any us enviarem la factura d'autoliquidació corresponent per a efectuar el pagament de la subscripció, o el càrrec al banc a qui el tinga domiciliat.
  
Per a qualsevol comunicació, tant de baixa com de modificació de dades, cal que indiqueu el número de subscriptor que figura a l'etiqueta d'enviament del DOGV.
  
Consultes sobre subscripcions del DOGV:
  
Tel.: 963 86 34 11. Fax: 963 86 60 91